ཚེས་ཉིན་གྱི་ཞོགས་པ་དགའ་ལྡན་སུམ་རྩེན་གླིང་དགོན་དུ་བསང་དུད་འཕྱུར་བ་དང་མཆོད་མེའི་འོད་རབ་ཏུ་འཚེར་ཞིང་།དགེ་འདུན་པ་ལྷག་ཙམ་ལས་གྲུབ་པའི་གསེར་སྦྲེང་རུ་ཁག་གིས་གདུགས་དང་རྒྱལ་མཚན་མཐོན་པོར་བསྒྲེངས་ནས་སྔ་ས་ནས་བང་བསྒྲིགས་ཏེ་དགོན་པའི་གཞུང་སྒོའི་གཞོགས་གཉིས་སུ་ཕེབས་སྒུག་ཞུས་ཡོད།ལོར་པཎ་ཆེན་རིན་པོ་ཆེ་ཡུན་ནན་དུ་ཐེངས་དང་པོ་ཕེབས་སྐབས་ཡུན་ནན་གྱི་བོད་བརྒྱུད་ནང་བསྟན་དགོན་པ་ཆེ་ཤོས་འདིར་ཕེབས་མྱོང་ཡོད།པཎ་ཆེན་རིན་པོ་ཆེ་སུམ་རྩེན་གླིང་དགོན་དུ་ཕེབས་འབྱོར་ཟིན་སྐབས་དུང་དང་རྒྱ་གླིང་གི་སྒྲ་གྲགས་པ་དང་གྲྭ་དམངས་ཀྱི་ཁྲོད་དུ་པཎ་ཆེན་རིན་པོ་ཆེ་འཛུམ་དམུལ་དམུལ་ངང་ཙོང་ཁ་ལྷ་ཁང་དུ་ཞབས་སོར་འཁོད་དེ་ཤཱཀྱ་མུ་ནེའི་སྐུ་འདྲའི་མདུན་དུ་ཐལ་མོ་སྙིང་ཁར་སྦྱར་ནས་ཞལ་མཇལ་ཞུས་པ་དང་མཇལ་དར་བསྒྲོན་གནང་བ་དང་།དེ་རྗེས་སླར་ཡང་སྐབས་རིམ་བྱུང་གི་པཎ་ཆེན་རིན་པོ་ཆེའི་གཙང་ཁང་དང་གྲྭ་ཚང་དུ་ཕེབས་ནས་བཞུགས་ཁྲིར་འཁོད་དེ་གྲྭ་དམངས་ལ་གསོལ་བ་སྨོན་ལམ་བཏབ་གནང་བ་རེད།